Σύμφωνα με τους κατασκευαστές δεν υπάρχει καμία απολύτως διαφορά όσον αφορά την αποτελεσματικότητα φιλτραρίσματος κατά την εισπνοή. Ο μόνος λόγος που υπάρχει το ειδικό φίλτρο είναι για να υπάρχει ευκολότερη ροή αέρα κατά την εκπνοή, ώστε να μην νιώθει άβολα ο χρήστης όταν φοράει τη μάσκα για αρκετές ώρες. Με απλά λόγια, με τις μάσκες Ν95 με το ειδικό φίλτρο/βαλβίδα δεν ζεσταίνεται τόσο πολύ το πρόσωπό από την ανάσα του χρήστη και έτσι είναι λιγότερο πιθανό να την αφαιρέσει κατά την διάρκεια της βάρδιας. Βέβαια οι μάσκες με την ειδική βαλβίδα δεν είναι κατάλληλες για χειρουργική χρήση γιατί δεν φιλτράρουν τον εκπνεόμενο αέρα.